Il-ġurnalist tal-BBC li tressaq il-Qorti t'Għawdex akkużat li ħebb għal żewġ kaċċaturi f'Għawdex ġie lliberat minħabba nuqqas ta' provi. Chris Packham kien ħabbar li se jitressaq il-Qorti permezz ta' filmat fuq twitter. Qal li nżamm fi stazzjon tal-Pulizija f'Għawdex għa sagħtejn u li ssejjaħ jidher għada filgħodu, akkużat li uża l-forza kontra xi ħadd bl-intenzjoni li jweġġa' jew jinsulta. Stqarr ukoll li huwa kompletament innoċenti minn dawn l-akkużi.